Opozicija (šah)

U šahu, **opozicija** (ili **direktna opozicija**) jest situacija kada se kraljevi nalaze jedan nasuprot drugome na istom redu ili liniji, s jednim poljem razmaka između njih. U takvoj situaciji za igrača koji nije na potezu kaže se da "ima opoziciju" . To je posebna vrsta iznudice (cugcvanga) i najčešće se dešava u završnicama u kojima su na tabli samo kraljevi i pješaci. Igrač koji je na potezu možda će morati odmaći kralja i potencijalno dopustiti protivničkom kralju pristup važnim poljima. Uzimanje opozicije samo je sredstvo za postizanje cilja (a to je obično prisiljavanje protivničkog kralja da ode u slabiju poziciju) i nije uvijek najbolja stvar koju treba uraditi.

Postoje i podvrste opozicije: dijagonalna i daljinska, pomoću kojih se može doći do direktne. Sve tri vrste mogu se nazvati jednostavno *opozicija* ako je vrsta jasna iz konteksta.

## Direktna opozicija 
*Direktna opozicija* jest pozicija u kojoj su kraljevi na istom redu ili liniji, a razdvojeni su jednim poljem. Kad se koristi termin *opozicija*, obično se misli na direktnu.

Na ovom dijagramu igrač koji **nije** na potezu ima opoziciju. Ako je na potezu crni, bijeli ima opoziciju i dobija . Ako bi na potezu bio bijeli, onda bi crni imao opoziciju i remizirao bi.

Kako bismo zapamtili kako igrati u situacijama poput ove na dijagramu desno, svaki put kad se pješak pomjeri to mora biti bez davanja šaha. Ako pješak šahira protivničkog kralja, opozicija je izgubljena i partija je neriješena.

### Primjer 
U partiji između Svetozara Gligorića i Bobbyja Fischera iz 1959 crni može remizirati sprečavajući bijelog kralja da dođe na bilo koje od ključnih polja (označenih tačkama). To se postiže ne dozvoljavajući bijelom da uzme opoziciju, odnosno uzimajući opoziciju ako bijeli kralj krene naprijed:
: **57...Kb8!**
Ovaj čekajūćī potez jedini je koji remizira. (U partiji su se Gligorić i Fischer dogovorili za remi u ovom trenutku.) Ostali potezi dozvoljavaju bijelom da uzme opoziciju i dođe na ključno polje, čime dobija i partiju. Naprimjer: 1...Kb7? 2. Kb5, zatim se crni kralj pomjera, a bijeli dolazi na ključno polje i dobija forsirajući promociju pješaka:
: **58. Kc5 Kc7**
: **59. Kb5 Kb7**
: **60. Ka5 Ka7** i crni remizira. U ovom nizu poteza bilo koji drugi potezi crnog vode do poraza , .

## Dijagonalna opozicija 
Opozicija po dijagonali (umjesto po redu ili liniji) naziva se *dijagonalnom*. Ona se ponekad koristi da bi se došlo do direktne. Primjer za to jest pozicija na dijagramu lijevo, s crnim na potezu. Bijeli ima direktnu opoziciju u ovoj poziciji, ali mu to ne pomaže budući da njegov kralj ne može napasti crnog pješaka nakon što se crni kralj odmakne. Stoga prvo mora doći do dijagonalne opozicije bliže pješaku:
: **1. ...Kf8**
: **2. Kd6** i bijeli ima dijagonalnu opoziciju (dijagram desno).
: **2. ...Ke8**
: **3. Ke6** – bijeli sad ima direktnu opoziciju na pravom polju i dobija:
: **3. ...Kf8**
: **4. Kd7 Kg8**
: **5. Ke7 Kh8**
: **6. f6 gxf6**
: **7. Kf7** ili **7. Kxf6** dobija partiju .
 

## Daljinska opozicija 
*Daljinska opozicija* jest pozicija u kojoj su kraljevi na istom redu ili liniji, ali se između njih nalazi više od jednog polja. Ako je između kraljeva neparan broj polja, igrač koji nije na potezu ima (daljinsku) opoziciju. Poput dijagonalne, i ova opozicija često se konvertira u direktnu, kao na dijagramu desno :
# **Ke2** (bijeli uzima daljinsku opoziciju) **...Ke7**
# **Ke3 Ke6**
#**Ke4** (uzima direktnu opoziciju i crni sad mora odstupiti ustranu) **Kd6** (...Kf6 dozvoljava odgovarajući potez Kf4!)
#**Kd4!** (Kf5 dovelo bi do promocije oba pješaka) **Kc6 ** (...Ke6 5. Kc5 i bijeli je daleko ispred u utrci za promociju pješaka)
#**Ke5** (i bijeli ima izbor kojeg će pješaka osvojiti i zatim koristiti svog vanjskog slobodnjaka osim ako ga direktno može promovirati).

Crni može pokušati biti lukav i odigrati:
# **...Kf8** i ako
# **Ke3**, onda **Ke7** i sada crni ima daljinsku opoziciju i remizira. Slično tome jest 2. Kf3 Kf7.

Bijeli bi umjesto toga trebao imati na umu da je cilj opozicije prodiranje, stoga odstupa ustranu i naprijed:
# **...Kf8**
# **Kd3! Ke7** (inače bijeli prodire sa Kc5 i dobija utrku za promociju pješaka)
# **Ke3!** (bijeli ponovo ima daljinsku opoziciju i dolazi do transpozicije u glavnu varijantu).

### Alat za učenje 
Ova pozicija vrlo je slična prethodnoj. Bijeli treba matirati i pritom pomaći topa samo jednom. Glavna varijanta jest:
# **Kg2** (uzimanje daljinske opozicije) **Kg7**
# **Kg3 Kg6**
# **Kg4 Kh6** (i budući da je crni kralj prisiljen otići na h-liniju, bijeli sad može prodrijeti po f-liniji)
# **Kf5! Kg7** (...Kh5 5. Th1#)
# **Kg5 Kh7**
# **Kf6 Kg8** (...Kh8 7. Kf7 Kh7 Th1#)
# **Kg6 Kh8**
# **Tf8#**.
Ponovo, ako je crni lukav, može pokušati:
#**...Kh8** (ponovo, bijeli prodire)
#**Kf3!** (Kg3 Kg7; Kh3 Kh7 daje crnom daljinsku opoziciju) **Kg7** (Kh7 3. Kf4!)
#**Kg3**.

## Svrha 
Jurij Averbah istakao je da je opozicija *sredstvo* za cilj; cilj je *prodiranje* na ključno polje . To može biti polje ispred pješaka, tako da ga kralj može odvesti do polja promocije, ili kralj može otići u kritičnu zonu i osvojiti blokiranog protivničkog pješaka.

U poziciji na dijagramu bijeli treba odigrati **1. Kc5**; uzimanje opozicije sa 1. Ke4 remizira.

Druga pozicija pokazuje jednostavniji primjer. Ako bijeli uzme opoziciju sa 1. Ke6, ne ostvaruje nikakav napredak. Dobitni potez jest **1. Kc7**.

## Također pogledajte 
* Iznudica
* Ključno polje
* Kralj i pješak protiv kralja
* Odgovarajuća polja
* Šahovska završnica
* Triangulacija

## Napomene 
## Reference 
*
*
*
*
*
*

## Dodatna literatura 
* 

Kategorija:Šahovska terminologija
Kategorija:Šahovska taktika
Kategorija:Šahovska teorija
Kategorija:Šahovske završnice